கேள்வி: பிரபா மராத்தே பற்றி நீங்கள் என்ன அறிந்துள்ளீர்கள்?
பதில்: பிரபா மராத்தே (''Prabha Marathe'') இந்தியா சேர்ந்த ஒரு நடனக் கலைஞர் ஆவார். 1936 ஆம் ஆண்டு அக்டோபர் மாதம் 8 ஆம் தேதியன்று புனே பிறந்தார். தனது 13 ஆவது வயதில் மறைந்த ரோகினி பேட்டியின் வழிகாட்டுதலின் கீழ் நடனம் கற்கத் தொடங்கினார். 25 வயதில் புதுதில்லிக்கு இடம்பெயர்ந்தார். புது தில்லி உள்ள சிறீராம் பாரதிய கலா கேந்திராவில் பயிற்சி பெற்றார். பண்டிதர் பிர்ச்சூ மகராச்சின் கீழ் கதக் நடனத்தை ஒரு மாணவியாகக் கற்றுக் கொண்டார். தன்னுடைய திறமையாலும் விடாமுயற்சியாலும் குருவின் அன்பிற்குரிய மாணவிகளில் ஒருவரானார். நடன இயக்குநராகவும் ஓர் ஆசிரியராகவும் அறியப்பட்ட இவர் 1965 ஆம் ஆண்டில் கலாச்சாயா பண்பாட்டு மையத்தை நிறுவியதற்காக மிகவும் பிரபலமானார். மேலும் 1980 ஆம் ஆண்டுகளில் மகாராட்டிரா கதக்கின் நுட்பங்களை பிரபலப்படுத்தி ஆவணப்படுத்திய பெருமைக்குரியவராக கருதப்படுகிறார்.